Средното време за пълно загряване на пистолет за топло лепило е от 5 до 7 минути в зависимост от максималната температура и налични термични ограничители.
Докато пистолетът загрява, той трябва да стои на стойка, която идва в комплекта му, или върху вградената стойка, с която много от моделите разполагат.
Важно е да се внимава за високата температура на върха пистолета, когато се поставя върху повърхности, особено ако са направени от синтетика. Препоръчва се винаги да се използва с предоставената поставка.
Времето за загряване също може да зависи от температурата на помещението, в което се ползва, като разликата може да е до 1-2 минути в повече ако е наистина студено.